**Eh, Eh (Nothing Else I Can Say)** (בעברית: **אה, אה, אין דבר אחר אשר אוכל להגיד**) הוא הסינגל השלישי מאלבום הבכורה של הזמרת האמריקאית ליידי גאגא, *The Fame* (2008). הוא יצא לאור כסינגל השלישי באוסטרליה, ניו זילנד ומדינות נבחרות באירופה וכסינגל הרביעי בצרפת. השיר הוא בלדה בסגנון קליפסו, המדברת על מציאת בן זוג חדש לאחר התפרקות במערכת יחסים. בנוסף, "Eh, Eh (Nothing Else I Can Say)" לא יצא לאור כסינגל בארצות הברית והוא קיבל ביקורות שליליות מאמריקאים שכינו אותו כ-"שיר יבש וחסר חיים, שהורס את תדמית הילדה הרעה באלבום" והשוו אותו לצלילי השיר "Umbrella" של הזמרת ריהאנה משנת 2007.

אף על פי שלא זכה להצלחה בינלאומית כמו הסינגלים הקודמים, הגיע השיר אל המקום החמישה עשר במצעד המוזיקה האוסטרלי ולתשיעי במצעד הרשמי של ניו זילנד. בשוודיה נחל הצלחה שם נכנס למקום השני, ובצרפת, צ'כיה, והונגריה הגיע לעשירייה הפותחת. "Eh, Eh (Nothing Else I Can Say)" קיבל תואר זהב באוסטרליה, צרפת, שוודיה, דנמרק, ניו זילנד, וארצות הברית עם מעל ל-500,000 עותקים.

הווידאו קליפ לשיר מלווה בסגנון איטלקי-אמריקאי של שנות החמישים, בו גאגא נראית עם חבריה משוטטים בשכונה איטלקית, ושרה את הפזמון בביתה של בן זוגה בזמן שהיא מכינה לו ארוחה. גאגא ביצעה את השיר בסיבוב ההופעות הראשון שלה לקידום האלבום, "The Fame Ball Tour" ובסיבוב ההופעות השני שלה, אשר נתמך על גבי המיני-אלבום השלישי שלה, "The Monster Ball Tour".

רקע וכתיבה
----------

"Eh Eh" נכתב על ידי גאגא עם מרטין קיזרזנבאום, שהפיק יחד איתה את השיר. הוא הוקלט באולפני ההקלטות צ'רי-טרי בסנטה מוניקה, קליפורניה. בשנת 2005 הקים קיזרזנבאום את צ'רי-טרי רקורדס יחד עם ג'ימי איובין, אז יו"ר אינטרסקופ רקורדס לאחר שהחתים מספר אמנים, עבד עם גאגא שלא הייתה ידועה אז עד אלבום הבכורה שלה, *The Fame*, והפיק יחד איתה ארבעה שירים, כולל את "The Fame" הנושא את שם האלבום. אחד השירים שכתבו יחד היו, "Eh, Eh (Nothing Else I Can Say)" במהלך הקלטת השיר עיצבה גאגא כינוי לקיירזנבאום, שנקרא "Cherry Cherry Boom Boom". הם שמרו על הכינוי בכל ארבעת השירים עליהם עבדו. קיארסנבאום המשיך עם הכינוי בכל שאר הפרויקטים העתידיים שלו. צוותים אחרים שעבדו על השיר כללו את טוני אוגל, שעשה את הנדסת הקלטת השמע לשיר, את רוברט אורטון לערבוב השמע וג'ין גרימאלדי, ששלט בשיר באולפני אואזיס מאסטרינג בברבנק, קליפורניה.

השיר קיבל השוואות לשירה של הזמרת ריהאנה מ-2007, "Umbrella"
מבחינה מוזיקלית, "Eh, Eh (Nothing Else I Can Say)" זוכה לתיאור של בלדה בהשוואה לשאר שירי הז'אנר הדאנס-פופ מתוך *The Fame.* זהו שיר פופ סינת'פופ המושפע משנות השמונים, תוך שילוב של המילים "אה, אה" כפי שנמצאות בסינגל "Umbrella" של הזמרת הברבדית ריהאנה משנת 2007, על פי הכתב פרידום דו לאק מעיתון הוושינגטון פוסט. גאגא הצהירה כי המילים של Eh, Eh (Nothing Else I Can Say) עוסקות באהבה והיא הסבירה כי "Eh Eh" הוא שיר הפופ הפשוט שלי על מציאת מישהו חדש ופרידה מבן הזוג הקודם". הסופר ג'יימס א'פרון הזכיר בספרו *The Album: A Guide to Pop Music's Most Provocative* (האלבום: מדריך ליצירות הפרובוקטיביות, המשפיעות והחשובות ביותר של מוזיקת הפופ) שעם הטקסטים שלו שמרה גאגא על התמקדות ביחסים חולפים. אף על פי שמילותיה דיברו על המאהב שלה לשעבר שהיא מצאה מישהו חדש ולא התכוונה לפגוע בו, החזרה המתמשכת על הביטוי "שום דבר אחר אשר אוכל לומר" מחזקת את אופי החולף של היחסים המתוארים.

על פי התווים המפורסמים באתר *Musicnotes.com* על ידי חברת ההקלטות, "Sony/ATV", השיר מוגדר בחתימת הזמן המשותף שלו עם קצב מתון של 94 פעימות לדקה. הטווח הקולי של גאגא משתרע בין B3 ל-C♯5 כשהמפתח הראשי בו מוגדר השיר הוא E מז'ור. השיר עוקב אחר התקדמות האקורדים של E – B – F♯m – E – B – F♯m. מוזיקאי הסינת'פופ פרנקמוס עיבד מחדש את השיר לאלבום הרמקסים של גאגא, *The Remix* משנת 2010, שם תמרן את השירה של גאגא ויצר איתה איכות שונה, כפי שציין ניקי אסקידו מחברת *Phoenix New Times*. הסינגל יצא לראשונה בניו זילנד ב-10 בינואר 2009, ובהמשך באוסטרליה ב-30 בינואר 2009. "Eh Eh" היה השיר השני שהתווסף ברדיו האוסטרלי בשבוע שהחל ב-15 בדצמבר 2008. הוא התחיל לראשונה לקבל אווירה בכל תחנות רשת יום. השיר אושר כסינגל אוסטרלי באתרה הרשמי של גאגא ב-15 בינואר 2009. באותו יום פורסם באתר האינטרנט שלה רמיקס רשמי עבור השיר ואחריו עוד אחד שמציג את עטיפתו הרשמית. ב-5 במרץ 2009, רמיקס של המפיק *Pet Shop Boys* - בשם "Mix Mix Synthetic Soul" - היה זמין להורדה בחינם באתר האוסטרלי של גאגא.

ביקורת
------

גאגא מופיעה עם השיר בפסטיבל "Glastonbury"
השיר קיבל ביקורות מעורבות ביציאתו שרובן שליליות ממבקרי מוזיקה. סאל סינקמאני ממגזין *Slant* אמר כי "את האווירה הקלה וההתנהגות הרכה של "Eh, Eh (Nothing Else I Can Say)" קשה לקבל כשהוא דחוק בין שירים עם תדמית של ילדה רעה כמו "Poker Face" ו-"Beautiful, Dirty, Rich". במאמר אחר שניתח אודות הווידאו קליפים שהוציאה גאגא, ציין אוסקר מורלדה ממהמגזין כי "Eh Eh כשיר הוא מקרה מסקרן, במקום הפופ דאנס הסקסי-אנדרוגיני בסיוע הטכנולוגי השולט בנתח טוב של האלבום, *The Fame*, הוא ושירים אחריו כמו "Brown Eyes" הם עדות לפשטות, פשוטים יותר, ומציגים את גאגא כנה. אוון סוודי מהמגזין *PopMatters* אמר כי השיר הוא הרגע המביך ביותר באלבום וכתוצאה מכך גורם לאלבום להפסיק ובכך להרוס את "אווירת המסיבה של הילדה הרעה".

ג'ואי גררה מהעיתון כרוניקל יוסטון אמר כי "Eh, Eh (Nothing Else I Can Say)" הוא בולט ומקפיץ עם אישיות קולית כלשהי". ג'נבייב קוסקי מהעיתון האינטרנטי *The A.V. Club* קרא לשיר "מוקטן" ומתח ביקורת על יכולותיה הקוליות של גאגא בשיר. ג'ון קרמניקה מעיתון הניו יורק טיימס כינה את השיר "לא מרשים". קתרין פ'לואיס מעיתון הוושינגטון פוסט "כינתה את השיר כ-"בלדה מצייצת". כריסטינה מרטין מהעיתון *The Meridian Star* הרגישה ש-"השיר, יחד עם "Summerboy" מהאלבום, הוא קליל ואופטימי באופיו". מאט בוסקרוס מהאתר *Quinnipiac Chronicle* אמר שהשיר נראה כמו "מילוי". בביקורת על האלבום *The Fame*, התייחס כתב האתר *Mako* נוי אלוש לשיר במשפט, "באופן צפוי האלבום לא חף מקלישאות פופ כמו "Boys Boys Boys", העתקות בוטות כמו השיר "Beautiful Dirty Rich" (גוון סטפאני בקריז), וגם כמה קטעים נוראים כמו "Eh, Eh (Nothing Else I Can Say)" ו-"Brown Eyes".

מסחר
----

"Eh, Eh (Nothing Else I Can Say)" הופיע לראשונה במצעד המוזיקה האוסטרלי במקום ה-38 ב-18 בינואר 2009. שבוע לאחר מכן עלה למקום ה-32 ובשיאו הגיע למיקום ה-15, עד ל-1 במרץ 2009 זהו הסינגל השלישי של גאגא שנכנס ל-20 המובילים במצעד. לאחר ששהה במצעד כ-13 שבועות הגיע להסמכת תואר זהב על ידי איגוד תעשיית ההקלטות האוסטרלי, לאחר שמכר כ-35,000 עותקים. בניו זילנד הגיע לראשונה למקום ה-40 במצעד הרשמי ב-18 בינואר 2009. בשבועות הבאים הגיע למקום למיקום ה-9 במצעד ושהה במיקום כשלושה שבועות רצופים ובכך הפך לסינגל השלישי של גאגא שמגיע לעשירייה המובילה בניו זילנד. ב-24 במאי 2009 השיר הגיע למעמד זהב עם כ-7,500 עותקים על ידי איגוד תעשיית ההקלטות של ניו זילנד.

בשיאו, השיר הגיע למקום ה-7 במצעד צרפת ומכר מעל 52,000 עותקים בהקשבה לאיגוד תעשיית ההקלטות של צרפת. ב-21 בפברואר 2009 במצעד הבילבורד "Eh, Eh (Nothing Else I Can Say)" נכנס למקום ה-68 במצעד הרשמי של קנדה בנוסף לכך שלא יצר כסינגל רשמי במדינה אך יצא מהמצעד בשבוע לאחר מכן. השיר חזר למצעד למשך 2 שבועות באוגוסט 2010. אף על פי שלא יצא כסינגל רשמי בארצות הברית, קיבל השיר את תואר זהב על ידי איגוד תעשיית ההקלטות האמריקאי (RIAA), לאחר שנמכר בכלמעלה מ-500,000 עותקים. השיר הופיע לראשונה במצעד הרשמי של שוודיה ב-2 באפריל 2009 והגיע בשיאו למקום השני. במצעד השירים הדיגיטליים של המדינה, Eh, Eh (Nothing Else I Can Say) הגיע למקום הראשון בשבועו הרביעי. ב-15 במאי 2009 נכנס השיר למצעד הרשמי של דנמרק במקום ה-28 ובשיאו עלה למקום ה-14. באירופה השיר נכנס למיקום ה-40 במצעד אירופה הוט 100.

וידאו קליפ
----------

### רקע ותקציר

גאגא מבצעת את השיר בסיבוב ההופעות "The Monster Ball Tour"הווידאו קליפ בסגנון האיטלקי-אמריקאי הופק על ידי ג'וזף קאהן, צולם לאחר הקליפ לסינגל הבא "LoveGame" בלוס אנג'לס ב-9 בינואר 2009. על הקליפ הסבירה גאגא כי "רציתי להראות צד אחר של עצמי, אולי צד ביתי יותר, ורציתי ליצור דימויים יפים ומדהימים של אופנת שנות החמישים". היא הבהירה עוד, כי בהיבטים האופנתיים בסרטון היא רצתה ללכת בכיוון ההפוך לדימוי הרגיל שלה, היא רצתה מלתחה צהובה המבוססת על האמונה שהצבע יהפוך ללהיט גדול בעולם האופנה בשנת 2009.

הסרטון מתחיל בכך שמראים את איטליה הקטנה ואת גאגא חושבת על אופנוע וספה, ובעשרים שניות הראשונות מראים בעיקר את גאגא מוקפת במספר גברים ואת העיר. לאחר מכן גאגא מסתובבת עם כמה חברים, צוחקת ומתלוצצת במסעדה, כשהיא במספר סצנות ממשיכה לשבת על האופנוע. היא מוצגת ישנה במיטה, מתעוררת וחשופת נעליים ורודות ושרה ומבשלת לגבר בבית ורוקדת תוך כדי. בסצנה הבאה מגהצת בגדים בזמן שהגבר צועק בטלפון. בקליפ משתתפים גם 2 כלבים דלמטים שהשתתפו גם בקליפ לסינגל הקודם, Poker Face. בסוף הקלים מוצגת בשמלה צהובה פרחונית עם שעונים צהובים על ידיה עם תספורת ייחודית וברקע עומדים חברות גברים שכולם שרים את הפזמון ובשניות האחרונות המצלמה חוזרת למיטתה.

מספר צפיותיו של הקליפ עומדות כיום נכון למרץ 2021 על כ-80 מיליון. לקליפ יצא וידאו שמראה את כל הצילומים מאחורי הקלעים באתרה הרשמי ב-Vevo שבו גאגא מסבירה את דעתה לגבי הסרטון.

הופעות קידום
------------

הופעת הקידום הראשונה של "Eh, Eh (Nothing Else I Can Say)" הייתה בשיתוף פעולה עם המוזיקאי ספייס קאובוי, בליווי ביטבוקס ופסנתר במשרדו "Cherrytree Studios", והוצא גם כשיר השלישי במיני-אלבום הראשון של גאגא, The Cherrytree Sessions. השיר גם נכלל ברשימת ההשמעה של גאגא במסע ההופעות הראשון שלה, "The Fame Ball Tour". השיר מתחיל כאשר גאגא מסיימת לבצע את "Money Honey" ומסך ענק מאחוריה מתחיל להראות ברקים, תוך כדי שהדי ג'יי ספייס קאובוי משמיע בעמדת הדי ג'יי שלו קולות חזקים של רעמים, השיר מתחיל להישמע עם פלייבק וגאגא מתחילה לשיר את מילותיו. כאשר השיר מגיע לפזמון גאגא מבקשת מהקהל להצטרף אליה עם ידיים באוויר. העיתון היום יומי "The New York Times" כינה את הופעותיה עם השיר כ-"חסרות מנוחה" והוסיפו ש-"אחד הדברים היפים בגאגא אלה המסתוריות שלה, היא לא סיפרה לנו מי זאת הגברת הזאת באמת".

השיר גם נכלל בסיבוב ההופעות השני של גאגא, שנמשך כשנתיים בין 2009 ל-2011, "The Monster Ball Tour", בו היא נראית בערפל כבד בבגד כסוף שמזכיר כדור דיסקו ועם מכנס לבן, עומדת בתוך כדור שקראה לו "The Orbit". גאגא ביצע את השיר גם בפסטיבל גלסטונברי 2009 בו לבשה חזייה פירוטכנית שירתה להבות נוצצות מאזור השדיים שלה בזמן ששרה את פזמון השיר. בספטמבר 2009 הופיעה גאגא בתוכנית הטלוויזיה הצרפתית "Taratata", שם ביצעה את "Eh, Eh (Nothing Else I Can Say)" על פסנתר, כשהיא לבושה במסכה אדומה.

מיקומי שיא
----------

| 
‏‏‏  **מצעדים ודירוגים (2009)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 15 |
|  אירופה | אירופה הוט 100 | 40 |
|  ארצות הברית | בילבורד הוט 100 | - |
| מצעד שירי הדאנס\אלקטרונים | 31 |
|  דנמרק | היטליסטן | 14 |
|  הולנד | מצעד 40 הסינגלים ההולנדיים | 34 |
|  הונגריה | Rádiós Top 40 | 8 |
|  ולוניה | אולטראטופ 40 | 10 |
|  ניו זילנד | המצעד הניו זילנדי הרשמי | 9 |
|  סלובקיה | ČNS IFPI | 67 |
|  צ'כיה | ČNS IFPI | 6 |
|  צרפת | SNEP | 7 |
|  קנדה | קנדה הוט 100 | 68 |
|  שוודיה | סוורייטופליסטן | 2 |

| 
‏‏‏  **מצעדי סוף שנה (2009)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 61 |
|  הולנד | מצעד 40 הסינגלים ההולנדיים | 80 |
|  צרפת | SNEP | 66 |
|  שוודיה | סוורייטופליסטן | 34 |

נתוני מכירות
------------

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000צלבון כפול |
| דנמרק (IFPI Denmark) | זהב | 7,500 |
| ניו זילנד (RMNZ) | זהב | 7,500 |
| שוודיה (GLF) | זהב | 10,000 |
| סיכום |
| בכל העולם | N/A | 1,500,000 |
| צלבון כפול מכירות + הזרמת מדיה בלבד |

היסטוריית שחרורים
-----------------

| אזור | תאריך יציאה | פורמט שחרור |
| --- | --- | --- |
| אוסטרליה | ‏10 בינואר 2009 | הורדה דיגיטלית |
| ניו זילנד |
| דנמרק | ‏3 במרץ 2009 |
| פולין |
| שוודיה | ‏16 במרץ 2009 |
| איטליה |
| בריטניה | 11 בינואר 2009 |
| צרפת | 7 בספטמבר 2009 | תקליטור |

צוות
----

* כותבים – ליידי גאגא, מרטין קירשנבאום
* מפיק – מרטין קירשנבאום
* תכנון – טוני אגבל
* מיקסים – רוברט הורטון

קישורים חיצוניים
----------------

* מידע על היצירה "Eh, Eh (Nothing Else I Can Say)" באתר מיוזיק בריינז
* מידע על הסינגל "Eh, Eh (Nothing Else I Can Say)" באתר מיוזיק בריינז
* מידע על היצירה "Eh, Eh (Nothing Else I Can Say)" באתר Discogs
* סרטון השיר "Eh, Eh (Nothing Else I Can Say)" באתר יוטיוב

הערות שוליים
------------

1. ↑  Cherry Cherry Boom Boom | Decoder, web.archive.org, ‏2015-06-28
2. ↑  Lady GaGa: The Fame, PopMatters, ‏2009-01-19 (באנגלית אמריקאית)
3. ↑  *The Fame - Lady Gaga | Songs, Reviews, Credits | AllMusic* (באנגלית), נבדק ב-2021-03-17
4. ↑  The Music Network, Australia's #1 source for Music Business News and Information: Charts, web.archive.org, ‏2008-12-21
5. ↑  Caramanica, Jon (2009-05-03). "An Artist Whose Chief Work Is Herself (Published 2009)". *The New York Times* (באנגלית אמריקאית). ISSN 0362-4331. נבדק ב-2021-03-17.
6. ↑  Lenny Neslin, Fast & Furious, The Quinnipiac Chronicle
7. ↑  נוי אלוש, ‏הליידי של הפופ לא משחקת גאגא, באתר ‏מאקו‏, 18 בפברואר 2009
8. ↑  Steffen Hung, australian-charts.com - Lady GaGa - Eh, Eh (Nothing Else I Can Say), www.australian-charts.com
9. ↑  http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au (באנגלית)
10. ↑  Steffen Hung, charts.org.nz - Lady GaGa - Eh, Eh (Nothing Else I Can Say), www.charts.org.nz
11. ↑  Latest Gold / Platinum Singles - RadioScope New Zealand, ‏2011-07-24
12. ↑  Lady Gaga : quels sont les plus gros tubes de la popstar en France ?, chartsinfrance.net
13. ↑  Lady Gaga - Chart history | Billboard, www.billboard.com (באנגלית)
14. ↑  "Gold & Platinum - RIAA". *RIAA* (באנגלית אמריקאית). נבדק ב-2017-08-29.
15. ↑  Steffen Hung, swedishcharts.com - Lady GaGa - Eh, Eh (Nothing Else I Can Say), www.swedishcharts.com
16. ↑  Sweden Digital Songs : May 09, 2009 | Billboard Chart Archive, Billboard (באנגלית)
17. ↑  Steffen Hung, danishcharts.com - Lady GaGa - Eh, Eh (Nothing Else I Can Say), www.danishcharts.com
18. 1 2  LadyGagaVEVO (2009-06-16), *Eh, Eh (Nothing Else I Can Say) (Behind the Scenes)*, נבדק ב-2017-08-29
19. 1 2  "Italians do it better: Lady GaGa celebrates her roots in sexy new video". *Mail Online*. נבדק ב-2017-08-29.
20. ↑  LadyGagaVEVO (2009-12-19), *Lady Gaga - Poker Face*, נבדק ב-2017-08-29
21. 1 2  LadyGagaVEVO (2009-06-16), *Lady Gaga - Eh, Eh (Nothing Else I Can Say)*, נבדק ב-2017-08-29
22. ↑  *Lady Gaga | Live At The Cherrytree House - Webisode 002e* (בגרמנית), נבדק ב-2017-08-29
23. ↑  The Cherrytree Sessions (Live) - EP by Lady Gaga on Apple Music, iTunes
24. ↑  Khizerlicious | Dangerous To Know: Concert Review: Lady GaGa [The Fame Ball Tour], ‏2011-07-13
25. ↑  MissKittyKatMeow (2009-03-14), *Lady GaGa "Eh Eh (Nothing Else I Can Say)" Live on The Fame Ball Tour Los Angeles*, נבדק ב-2017-08-29
26. 1 2  "Lady Gaga delights". *tribunedigital-chicagotribune* (באנגלית). נבדק ב-2017-08-29.
27. ↑  "Lady GaGa live in L.A.: EW photo blog!". *EW.com* (באנגלית אמריקאית). 2009-03-14. נבדק ב-2017-08-29.
28. ↑  Lady GaGa at the Wiltern - - Concert Review, login.vnuemedia.com
29. ↑  "Lady Gaga Brings San Diego A Feast For The Eyes And Ears". *MTV News* (באנגלית). נבדק ב-2017-08-29.
30. ↑  Nestruck, Kelly (2009-11-30). "Lady Gaga's Monster Ball, reviewed by a theatre critic". *The Guardian* (באנגלית בריטית). ISSN 0261-3077. נבדק ב-2017-08-29.
31. ↑  מידע על Eh, Eh, באתר מצעד דנמרק
32. ↑  מידע על Eh, Eh, באתר המצעד של ניו זילנד
33. ↑  מידע על Eh, Eh, באתר המצעד הצרפתי, ארכיון
34. ↑  מידע על Eh, Eh, באתר המצעד השוודי
35. ↑  http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au
36. ↑  Gold & Platinum, RIAA (באנגלית)
37. ↑  Home | IFPI, ifpi.dk
38. ↑  Latest Gold / Platinum Singles - RadioScope New Zealand, web.archive.org, ‏2011-07-24
39. ↑  Wayback Machine, web.archive.org, ‏2011-06-16
40. ↑  , Twitter

| ליידי גאגא |
| --- |
| פרסים ומועמדויות • דיסקוגרפיה • הופעות • שירים • וידאוגרפיה |
| אלבומי אולפן | *The Fame* • *Born This Way* • *Artpop* • *Cheek to Cheek* • *Joanne* • *Chromatica* • *Love for Sale* |
| פסקולים | *A Star Is Born* |
| אלבומי אוסף | *The Remix* • *Born This Way: The Remix* • *Born This Way: The Collection* • *Dawn of Chromatica* |
| מיני-אלבומים | *The Cherrytree Sessions* • *Hitmixes* • *The Fame Monster* • *A Very Gaga Holiday* |
| סיבובי הופעות | Fame Ball Tour • The Monster Ball Tour • Born This Way Ball • ArtRave: The Artpop Ball • Cheek to Cheek Tour • Joanne World Tour • The Chromatica Ball |
| הופעות מיוחדות | Fame Kills: Starring Kanye West and Lady Gaga • ArtRave • Dive Bar Tour |
| רצפי הופעות | Lady Gaga Live at Roseland Ballroom • Lady Gaga Enigma + Jazz & Piano |
| סרטים תיעודיים | *Gaga: Five Foot Two* |
| שונות | Haus Laboratories • Born This Way Foundation |

| ליידי גאגא – שירים |
| --- |
| *The Fame* | "Just Dance" • "LoveGame" • "Paparazzi" • "Poker Face" • "Eh, Eh (Nothing Else I Can Say)" • "Beautiful, Dirty, Rich" |
| *The Fame Monster* | "Bad Romance" • "Alejandro" • "Monster" • "Speechless" • "Dance in the Dark" • "Telephone" • "So Happy I Could Die" • "Teeth" |
| *Born This Way* | "Marry the Night" • "Born This Way" • "Government Hooker" • "Judas" • "Americano" • "Hair" • "Scheiße" • "Bloody Mary" • "Electric Chapel" • "Yoü and I" • "The Edge of Glory" |
| *Artpop* | "Aura" • "Venus" • "G.U.Y." • "Sexxx Dreams" • "Do What U Want" • "Artpop" • "Swine" • "Dope" • "Gypsy" • "Applause" |
| *Cheek to Cheek* | "Anything Goes" • "I Can't Give You Anything but Love" • "Nature Boy" • "But Beautiful" • "Lush Life" • "Firefly" |
| *Joanne* | "A-Yo" • "Joanne" • "John Wayne" • "Perfect Illusion" • "Million Reasons" |
| *A Star Is Born* | "La Vie en rose" • "Shallow" • "Always Remember Us This Way" • "Look What I Found" • "Is That Alright?" • "Why Did You Do That?" • "I'll Never Love Again" |
| *Chromatica* | "Chromatica I" • "Alice" • "Stupid Love" • "Rain on Me" • "Free Woman" • "Fun Tonight" • "Chromatica II" • "911" • "Sour Candy" • "Chromatica III" • "Sine from Above" • "Babylon" |
| *Love for Sale* | "I Get a Kick Out of You" • "Love for Sale" |
| השתתפות בסינגלים | "Chillin" • "Video Phone" (remix) • "3-Way (The Golden Rule)" • "The Lady Is a Tramp" |
| סינגלים אחרים | "Christmas Tree" • "Winter Wonderland" • "Til It Happens to You" • "The Cure" • "Hold My Hand" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7438e6a8-1bc3-38dd-9ec7-92e306e9afa0
* MusicBrainz work: e6ec46d5-ed14-48d7-994f-611b4186744d

 |